पानी, बिजली विहीन तो सोलर योजना का लाभ
आलोट | जो क्षेत्र बिजली विहीन हैं और बिजली लाइन से कम से कम 300 मीटर दूर हैं। पानी की पर्याप्त उपलब्धता न हो। जहां वाटर पंपिंग की आवश्यक अधिक होती है। ऐसे जिलों में मुख्यमंत्री सोलर पंप योजना के तहत सोलर पंप वितरित किए जाएंगे। इसे लेकर निविदा कर ली गई है। यह जवाब ऊर्जा मंत्री पारस जैन ने विधानसभा में विधायक जितेंद्र गेहलोत द्वारा सोलर पंप योजना के बारे में पूछे गए सवाल पर दिया। ऊर्जा मंत्री ने बताया 3 हार्सपावर के सोलर पंप पर राज्य और केंद्र मिलाकर 90 प्रतिशत का अनुदान, 3 से 5 हार्सपावर के सौर पंपों पर 85 प्रतिशत का अनुदान व्यय होगा। गेहलोत ने पूछा रतलाम, मंदसौर और आलोट विस को योजना में शामिल किया है। ऊर्जा मंत्री ने कहा जिलेवार क्षेत्रों को चिह्नित नहीं किया है।
hin_Deva hin_Deva